Оранжево морето

Street Food & Art Festival "Кино и Храна" - Варна
2019-08-28 11:00 - 2019-09-01 23:00 (Europe/Sofia)
Street Food & Art Festival „Кино и Храна“ ще се проведе във Варна за втори път от 28.08 – 01.09.2019 г.
За пет дни, районът около Аквариума в Морската градина ще се превърне в кулинарна и артистична арена, на която умения ще обменят кулинарни блогъри, професионални и любители готвачи, фенове на вкусната храна. Всичко това ще бъде гарнирано с много кулинарни демонстрации, вкусни дегустации, вълнуващи срещи, акустични концерти и лятно кино.
„Идеята на фестивала е да комбинира различни изкуства през призмата на кулинарията. Артисти ще пеят, музиканти ще готвят, автори на книги ще демонстират на живо готварските си умения, ТВ лица ще се срещнат с почитателите си, най-доброто от световното кино, инспирирано от храната ще покажем в петте вечери.” – това споделя организаторът на фестивала Николай Тодоров.
Поканени са част от най-актуалните кулинарни блогъри в България, чиито имена ще съобщим съвсем скоро. Автори на книги за здравословно хранене също са част от гостите. Всеки един от участниците има свой кулинарен стил, но всички са обединени около идеята, че здравословната храна е неустоимо вкусна, интересна и полезна.
Тъй като кулинарната култура и изграждането на здравословни навици се възпитава в човек още от малък, специално внимание ще обърнем и на децата с редица детски кулинарни демонстрации и работилници. Погрижили сме се, както да се забавляват, така и да научат важни неща за културата на хранене!
На метри от морето ще озвучим фестивала с разнообразни концерти във вечерните часове. Очаквайте любими изпълнители да изсвирят и да изпеят своите хитове, а след това ще продължим подобаващо с кулинарен филм, прожектиран на голям екран под открито небе.
През цялото време във фестивалната зона ще работи и STREET FOOD MARKET. Най-добрите стрийт фууд майстори от цялата страна, ще готвят на живо и ще представят уникалните си рецепти на гладните посетители. Освен набиращите популярност авторски сандвичи и бургери, феновете на вкусната храна ще могат да опитат, различни интернационални кухни, а студената бира и и разхлаждащите коктейли ще бъдат естествено допълнение на менюто.
Фестивалът е безплатен, с работно време от 11 до 23 ч.

Малки откриватели - National Geographic Kids Tour '19 - Варна
2019-08-15 14:00 - 20:00 | Летен театър, Bulevard Tsar Osvoboditel, 9002 Varna, Bulgaria
Здравейте, Малки Откриватели!
Ние отново сме тук!!!
Втората част от турнето на National Geographic Kids ще даде своя старт на 15 Август във Варна!!!
Морската градина отново ще бъде домакин на събитието, а часовете на провеждане са от 14:00 до 20:00 на сцената на Летния театър!!!
За поредна година, любимото списание на децата събира най-любознателните малчугани в нашият Клуб на Малките Откриватели. Тази година обръщаме специално внимание на Еко Темата и заедно с нашите деца сме съсредоточили усилия да опазим природата и нашата планета – защото я обичаме такава каквато е!
Символът ни тази година е четирилистна детелина – с което се надяваме да си донесем късмет в борбата с опазването на природата. Търсете четирилистната детелина на National Geographic Kids – освен късмет, те ще ви донесе познания, които освен в живота, ще ви помогнат с решаването на задачите в шатрата на National Geographic Kids.
Разделно събиране на отпадъци, съвети за екосъобразен начин на живот, как да се грижим за природата, как да рециклираме, защо да рециклираме, ЗАЩО да сме ЕКО – всички тези „познания“ ще съпътстват тазгодишното турне на NG Kids, защото е важно децата от малки да знаят, че планетата ни е една и е за всички!
Децата са бъдеще, планетата също – бъди ЕКО!

Летен фестивал на документалното кино
2019-08-08 21:00 - 2019-08-11 23:00 | Морска градина, Приморски парк, Варна, 9000, България
Скъпи приятели, с най-голямо удоволствие ви каним на Летния фестивал на документалното кино, който ще се проведе от 8 до 11 август във Варна, Морската градина, сцена Раковина.
Тази година темите на филмите, включени във фестивала, засягат бъдещето на човечеството и представят различните възможни решения, които в момента се прилагат по света.

ПРОГРАМА

Четвъртък, 08.08
21:00 Капка надежда за горите ни (България)
21:40 Вкуси боклука (Германия)
Петък, 09.08
21:00 Фаренхайт 11/9 (САЩ)
Събота, 10.08
21:00 Купи, хвърли, купи (Испания)
22:00 Краят на собствеността (Холандия)
Неделя, 11.08
21:00 Изборът е наш (САЩ)
Заповядайте многобройни на безплатното лятно документално кино във Варна!
Тазгодишният фестивал се провежда с помощта на Импрес ООД – Варна.

Международен Панаир на занаятите и изкуствата "Булгарика"
2019-08-01 08:00 - 2019-08-21 17:00 | Морска градина, Приморски парк, Варна, 9000, България
Международният Панаир на занаятите и изкуствата „Булгарика“ е най-голямото арт изложение в България.
Провежда се всяка година от 1 до 21 Август в Морската градина на гр. Варна /между Морско казино и Сцена „Раковина”/.
През 2019 г., Панаирът ще се проведе за 23- ти път.
Съчетаващ в себе си традициите и съвремието в изкуството, Международният Панаир на занаятите и изкуствата е място за изява на едни от най-добрите автори в областта на изящното и приложно изкуство, художествените занаяти, музиката.
Демонстрациите на авторските умения дават възможност на посетителите да наблюдават на живо създаването на уникални творби.
За своята 23 годишна история, Международният панаир на занаятите и изкуствата се превърна в едно от най-атрактивните и очаквани културни събития за Варна и нейните гости.
През 2019 г. богатата съпътстваща програма на панаира ще включва събития с широк спектър на културни прояви.
Статистика
Над 160 участника
от 10 държави
от 3 континента
Над 400,000 посетители
Международният панаир на занаятите и изкуствата “Булгарика” се реализира с финансовата подкрепа на Община Варна, чрез фонд “Култура”.

Арт фестивал Сръчко
2019-07-05 08:00 - 2019-07-18 17:00 | Културно-развлекателен център Морско Казино, бул. Приморски парк 22, Варна, Bulgaria
Арт фестивалът „Сръчко“ ще се проведе за поредна година в Приморския парк във Варна – между Морското казино и сцена „Раковина“. За 3-та поредна година той ще радва Варненци и гостите на града от 5-ти до 18-ти юли. В него ще вземат участие над 100 майстори на ръчно изработени произведения на изкуството от България и чужбина. Майстори ще изработват на място с грънци за дома и градината. Посетителите ще се запознаят и с тайните на дърводелството. Гостите ще се докоснат и до тънкостите на тъкането. Ще има и изложители с мед, бижута, натурална козметика, детски книжки, майстори на рисуването с къна. Организаторите са подготвили и още много изненади за малки и големи като една от тях са госите от „Варненски свободен университет“ – катедра „Информатика“ които ще представят Scratch на всички желаещи да се докоснат до тайните на средата за програмиране, в която се създават анимирани истории, интерактивни игри и сценарии за филми. Клуб FUNтазия ще запознават родителите и децата с „Емоционална интелигентност и социално-емоционални компетенции, с поредица от игри и забавления ЗАЕДНО, ОфисГруп България и Jolly ще предоставят през цялото време безплатен детски кът за всички малчугани.
Безплатни тренировки по зумба, пилатес и Медитация с тибетски звънкови купи ще радват варненци и гостите на града на арт фестивала „Сръчко“. Още много други интересни, любопитни и полезни неща ще радват гостите на фестивала 🙂

Безплатен концерт Музикална джаз география
2019-06-30 18:00 - 20:00 | Ментол, Алея Първа, Варна, 9000, Bulgaria
Концертът от програмата „Варненско лято за деца“ на Международния музикален фестивал „Варненско лято“ ще бъде истинско музикално приключение и за децата, и за техните родители. Защото едни от най-обичаните варненски музиканти ще се впуснат във виртуално пътешествие из култовите за свободната музика места по света. Под мотото „Музикална джаз география“ те ще представят ключови моменти, които ще възпитат новата млада публика на джаз събитията в морския град.
На сцената в клуб „Ментол“ ще излязат Румяна Петрова – виола, Страцимир Павлов – пиано, Нейко Бодуров – тромпет, Нейчо Петров – Реджи – вокал, Валери Ценков – барабани и Стоян Роянов Яя – кларинет и саксофон.
Концертът е подарък от Община Варна за децата и техните родители – входът е свободен!
Клубът не работи с резервации.

Формулата на Тео
2019-06-13 20:00 - 21:30 | Фестивален и Конгресен Център, бул. Сливница № 2, Варна, 9000, Bulgaria
ФОРМУЛАТА НА ТЕО- документален филм, 74 мин.
Режисьор и сценарист: Николай Василев
Оператор: Борислав Георгиев
Продуценти: Поли Ангелова, Николай Тодоров
Музика: Христо Намлиев
Продукция: Screening Emotions
Какво е важно за доброто образование? Трябва ли един успешен физик да познава поезията на Хьолдерлин? Може ли да се преподава търсенето на нравствения абсолют? А да се подарява най-ценният и скъп продукт днес? Или това е само Формулата на Тео? Един филм за Теодосий Теодосиев, който през последните 40 години се е отдал на мисията да създава таланти в областта на физиката. Учениците му обират медалите на всички олимпиади, а университети като Харвард и Принстън се състезават за тях. Затова го наричат „златният физик на България”. Ако Гърция си има Питагор и Питагоровата теорема, то България има Тео, който е създател на уникален за света Метод за формиране на силов интелект.
Цени на билетите: 8 лв. редовна цена, 6 лв. намаление за учащи/пенсионери.

Благотворителна изложба "Фотографи за фондация Тео"
2019-06-09 19:00 - 2019-06-15 22:00 | Културно-развлекателен център Морско Казино, бул. Приморски парк 22, Варна, Bulgaria
Морско казино Варна представя „Фотографи за Фондация Тео“ – благотворителна изложба на български фотографи, за които запалването в детските души на факела на знанието е от първостепенно значение за бъдещето на България.
Кой друг би могъл да събере понятия като мъж на годината, народен будител, почетен гражданин, „златен“ физик на България, учител?! На Тео, или Теодосий Теодосиев, това му се удава между другото – докато десетилетия наред осъществява тихо и скромно, с жертвата на народен будител, своето предназначение. Започва да се шуми за него едва след световния успех на учениците му.
Тео казва: „Учителят дава душа, както Бог дава живот. Смятам, че много от моите ученици са извънредно достойни да бъдат мъже на годината, а учебният час е само повод да им кажа някои неща, които са много по-важни от всички физики и математики взети заедно.“
„Силата и мъжеството не се постигат с мускули, а с много труд и мозъчни гънки.“
Теодосий Събев Теодосиев е дългогодишен преподавател физика в ПМГ „Н. Обрешков“, Казанлък, България. Ръководи и специализирана школа по приложна математика и физика. За нуждите на школата е създал база за експериментални задачи по физика. Той е учител и ежегодно дава по–голямата част от националните отбори на България за международни състезания и олимпиади по физика. От общо 11 златни медала, печелени досега от български участници на Международни олимпиади по физика, 7 са на възпитаници от неговата школа, включително най-високите индивидуални резултати и отборни постижения. Има 13 индивидуални първенци на националните олимпиади по физика и повече от 50 участници на МОФ. Разработва собствен метод за обучение, чийто резултат формулира като „подготовка на силов интелект“ – по определението на негов бивш директор „неправилна методика, но с големи резултати“.
Негови ученици създават „Фондация Тео“, чиято основна дейност е да подпомага и развива школата на Тео по приложна математика и физика, като по този начин се създава и поддържа интерес към природните науки и технологиите у широк кръг от ученици, студенти и учители и се култивира поколение от талантливи приложници – техници, инженери, физици, изследователи и други специалисти във всички области на знанието, изискващи развит интелект.

Всеки посетител, закупил фотография от благотворителната изложба, ще направи своя принос директно в полза на Фондация Тео – организаторите са определили само долен праг на цената, величината на горния праг се определя индивидуално според възможностите и желанието за участие в това благотворително събитие.
„Сигурен съм, че в България има много достойни хора. Все пак добрата новина е, че има ориентация към духовните ценности и това само по себе си е европейска ориентация“ Тео

Изображения: Културно-развлекателен комплекс Морско казино и Фестивален и конгресен център.

Лятна академия по програмиране за деца от 6 до 11 години
2019-06-03 08:00 - 2019-08-30 17:00 | MindHub, бул. Хр. Смирненски 237, ет 2, офис 11, Varna, 9000, Bulgaria
За първи път във Варна MindHub организира лятна академия по програмиране за деца от 6 до 11 години.
Програмата включва:
✅ Създаване на 3D анимации и игри;
✅ Спортен ден с роботи;
✅ Робобитки;
✅ Пресъздаване на любими детски филми и приказики.
…и още много интересни идеи!
Лятната академия ще се провежда през периода 3 юни – 30 август и е подходяща както за начинаещи, така и за напреднали малки програмисти. Децата ще имат възможност да се включат в полудневно едноседмично или двуседмично образователно приключение.
Част от изненадите ни това лято включват ⤵️
✔️ Удостоверение за участие в 5-дневната лятна академия;
✔️ Сертификат за завършване на цялата програма;
✔️ Тениска „I CODE MINDHUB“ при участие във всички 10 дни.
Последвайте линка по-долу, за да се запознаете с графика на занимания и да се запишете.
За допълнителна информация и въпроси:
☎️+359 889 69 28 01.
⏬ https://mindhub.bg/workshops?city_id=3

MindHub e първият иновативен клуб по програмиране за деца на възраст между 6 и 11 години. Мисията им е да насочат интереса на децата към технологиите в посока, която да им помогне да се сдобият с основните дигитални умения и компетенции, необходими за успеха във всяка една област. Ранното запознаване на най-малките с технологиите и възможностите, които предлагат, ще им помогне да се насочат към желаните от тях професии на бъдещето.
Ето какво ни споделиха: „За децата е важно не само какво учат, но и как го учат! Затова в MindHub сме създали своя интерактивна учебна програма, базирана на игрови методики, която учи децата на основи на програмирането по един забавен и иновативен начин. При нас децата учат програмиране като контролират поведението на роботи, създават свои собствени игри и забавни интерактивни анимации, дори измислят нови нива на любимите си игри. Това е учебна програма, която поддържа интереса им жив, докато усвояват важни програмни концепции. Ние от MindHub се интересуваме от успеха на младото поколение не само в образованието, но също така в кариерата и в живота. Затова се стремим да дадем на децата, които посещават нашите курсове, комплексни умения, които да им послужат във всяка една област. Вярваме в големите възможности, които предлагат технологиите и искаме да насочим естествения интерес на децата в продуктивна и полезна насока.“

ЧУВАМ ТЕ...
2019-06-01 18:00 - 20:00 | Културно-развлекателен център Морско Казино, бул. Приморски парк 22, Варна, Bulgaria
ЧУВАМ ТЕ… подкрепя каузата на Сдружение за деца с увреден слух във Варна (СДУС) за създаване на Център за подкрепящо обучение, чиято основна дейност ще бъде да подпомага образованието на децата със слухов дефицит.
В концерта на 1-ви юни ще чуете Виктория Георгиева – момичето от Варна с глас, завладял журито на X Factor през 2015 г. Ние харесваме Вики много и се радваме, че веднага прие поканата да подкрепи кауза, която започва от сърцата на група родители във Варна.
Сред изпълнителите в „Чувам те“ са и четири танцови клуба, създали истории за доброто. Всички те участват през годините в различни благотворителни събития и с усмивка казват „Да“ на „Чувам те…“
На сцената на Културно-развлекателен комплекс „Морско казино“ във Варна ще танцуват RiO Crew, Dance Club Amor, КАРР „ТИМ“ – Варна и „Моряците“.
Входът за събитието е свободен, като на място ще има дарителска кутия.

Детска работилница с Ани на Фермерски Пазар Варна
2019-06-01 11:00 - 13:00 | Мол Варна ЕАД, Бул. Владислав Варненчик 186, Варна, 9009
Приятели, аз съм Ани, и този път ще се видим на детска работилничка точно на 1 юни, „Денят на Детето“ на Фермерски Пазар Варна пред Varna Mall. 🙂 И за да приветстваме лятото ще изрисуваме по една хубава керамична саксия. Ще я декорираме по най-различни начини за да може после в къщи да посадите хубаво цвете! 🙂 Подготвила съм различни размери саксиики и много боички за да може да се забавляваме максимално!
Вход: 5 лв. (за материали)

1 Юни Акция Жълти стотинки Варна
2019-06-01 10:00 - 22:00 | Вход Морска Градина, Вход на морска градина, Varna, Primorski, 9002, Bulgaria
👨‍👩‍👧Скъпи приятели на акцкия „Жълти стотинки“ след вдъхновяващата 2018 знаем, че нямате търпение да сътворите поредната добринка и искрица топлинка да дарите на малките деца!
👼🏻 На 1 Юни златните монети пригответе и в Морска градина Варна до Слънчевия часовник се отзовете, жълта стотинка пуснете и децата в Хасково, щастливи направете!
⏰На най-чистия и искрен празник от 08:00 до 22:00 часа вие ще може да предадете събраните стотинки на открития ни целодневен пункт точно до Слънчев часовник на входа на Моркска градина (локацията е в описанието на събитието). Ще имате възможност да се запознаете с лицата зад каузата в нашия морски град, да научите повече за събраните средства и къде отиват те вече 12 поредна година, както и да се сдобиете с информация как и Вие Добри човече може да вземете участие!
📙📖📝 За всеки участник в кампанията сме подготвили официални грамоти и докато предавате вашите стотинки ще имате възможност да вземете участие и в малката ни работилничка 🧸креативни игри🎎 и интересни задачки закачки 🗺 разбира се с награди 🎁
❗️Молим събраните стотинки да бъдат разделени, а за преброяването ще се погрижат нашите партньори от банка „ДСК“.
📲 За повече информация: 0882 066 306 или 0894704795
Ако всеки човек заделя дори само по 30 стотинки на ден, за 30 дни ще е събрал 9 лева. За година – 108лв. Ако дори само 500 души съберат толкова, за година сумата ще е почти 55 000лв. Колкото беше сумата, събрана от акцията през 2017. 🙂 Сега умножете тази сума по 2,3 или дори 4 и повече пъти…
🌎Тогава само си представете колко много можем да постигнем!
С малки стъпки към големите неща! 👣
До 1 Юни! 💛💛💛

1 Юни В Пам и Бу - Ден на Отворените Врати
2019-06-01 10:00 - 18:00 | Детски център „Мама и Аз’, ул. Димитър Икономов 36, Varna, 9000, Bulgaria
1 Юни е най-жизнерадостният детски празник, който носи полъх на истинско забавление и разбира се много подаръци и изненади. За настроението на най-малките, от 6 месеца до 5 години, ние от мини академия Пам и Бу, сме подготвили страхотна програма от безплатни образователни занимания, в които може да се включи цялото семейство, защото смисълът на празниците е те да бъдат споделени.
Програмата ни включва следните тематични класове:
📌 10:00 ч. – Играй и учи (6-18 м.);
📌 11:30 ч. – Арт занимания (2-5 г.);
📌 16:00 ч. – Музика (6 м. – 5 г.);
📌 17:00 ч. – Играй и учи (3-5 г.).
Ще обрисуваме празника с музикални ритми, разноцветни шарки и няколко игрови предизвикателства. Готови ли сте?
❗ Заниманията са подходящи за деца от 6 м. до 5 г.
Поради ограничения брой места, за участие е необходимо да направите предварителна резервация на тел. 0894 289 351.
Очакваме Ви! 🙂

ДНИ НА ПРЕДЦИТЕ - ПЛИСКА 2019
2019-06-01 09:00 - 2019-06-02 17:00
От 31 май до 2 юни 2019 година ще се проведе осмото поредно издание на „ДНИ НА ПРЕДЦИТЕ – ПЛИСКА 2019”, събор – фестивал на средновековния бит и култура, ден за демонстрации 1 юни от 11.00 до 17.00 часа.
Събитието се провежда и организира от „Сдружение за възстановяване и съхранение на българските традиции – Авитохол” град Варна, Регионален исторически музей Шумен, Националния историко – археологически резерват „Плиска”, Община Каспичан.
Фестивалът включва изяви на клубове за исторически възстановки, конни клубове, реконструктори, археолози, майстори на старинни занаяти, от страната и чужбина, с цел всички те да покажат бита и традициите на старите българи и сродни нам култури от ранното и късно средновековие. Акценти на събитието са воински умения и бойни практики от средновековието, възпроизведени от гърба на коня и в пеши битки, конна езда и използването й при пресъздаването на различни исторически периоди, както и използването на конете в днешни дни – традициите, останали живи в спорта и пресъздадени от наследниците на нашите предци.
За провеждане на събитието е отреден терен в НИАР „Плиска” до източната порта на стария град.
За вече седем поредни години от 2012 година до сега, „Дни на предците” се провежда в първата събота и неделя на месец юни, като зрителите нарастват прогресивно. През 2012 година първото издание на събитието събра около 1000 зрители, а през 2013 и 2014 над 5000 души посетиха всяко издание. През следващите години събитието се радва на посещения от 6000 до 9000 души всяка година.
.
Програма:
– 31 май 2019 г. от 12.00 до 17.00 часа – пристигане и настаняване на участниците, лагерен живот – бит и култура през средновековието, вход за публиката и разглеждане на лагерите, представящи различни периоди от средновековния живот на нашите предци, свободни тренировки и демонстрации;
– 1 юни 2019 г. – ДЕН ЗА ДЕМОНСТРАЦИИ:
– от 09.00 часа – Вход за публиката и разглеждане на лагерите;
– от 11.00 часа – Официално откриване и представяне на участниците;
– до 17.00 часа – Демонстрации и състезания – конни демонстрации, бойни демонстрации, състезание по стрелба с лък, средновековни занаяти, бит и култура, средновековна храна и напитки.
– 2 юни 2019 г. от 9.00 до 12.00 часа – вход за публиката и разглеждане на лагерите, след 12.00 часа събиране на лагерите и отпътуване на участниците.
.
Участници:
1. „Сдружение за възстановяване и съхранение на българските традиции – Авитохол“ град Варна – бит и традиции на българите от ранното средновековие, поселение от юрти, въоръжение, снаряжение, ковачница, плъстене на килими от вълна, приготвяне на храна, коне и конни традиции, демонстрации на бойни умения от кон;
2. Школа по конна езда „Борисови“ от село Любен Каравелово, обл. Варна – конни демонстрации и приемственост на конните традиции;
3. Нина Янкова и група „Сива“ от град Стара Загора – бойни умения от кон, стрелба с лък от земя и от гърба на коня;
4. Крум Япулов от гр.София – конни каскади и джигитовка;
5. Бойчо Колев и Полина Скобелева от град София – конна езда и прескоци с коне;
6. „Клуб за средновековни военни изкуства – Ратина“ град Сливен – българите през ранното средновековие, стрелба с лък и бойни умения на средновековната армия;
7. Екип на крепост „Туида“, град Сливен – бит и традиции на българите от ранното средновековие, плъстарство и бойни умения с лък;
8. Сдружение „Величие” – Исторически парк с. Неофит Рилски, община Ветрино, обл. Варна – обучение на грабливи птици и историческа фехтовка;
9. Сдружение „Верени“ от град София – бит и традиции през средновековието;
10. Сдружение „Дукс Антика“ от град Свищов – ромеите през ранното средновековие, бит и традиции, боен строй и бойни демонстрации, средновековна грънчарска работилница;
11. Йордан Сивков и „Наследство на номадските цивилизации“ от град Добрич – ранните българи и преселението им отсам Дунава;
12. Сдружение „Вълкашин“ от град София –средновековните българи, бойни умения и демонстрации по боравене с оръжия и схватки;
13. Сдружение „Багачин“ от град Лом – ранните българи кутригури, поселници в северозападна България, федерати на Източната римска империя;
14. Сдружение „Ситалк” от град Пловдив – бит и традиции на българите от стредновековието, забани средновековни игри за малки и големи;
15. Национално дружество „Традиция” – регионален клон град Шумен – ранното средновековие;
16. Национално дружество „Традиция” – регионален клон град Велики Преслав – средновековието по нашите земи;
17. Национално дружество „Традиция” – регионален клон град Велико Търново – българите през късното средновековие;
18. Калина Атанасова и Александър Минчев от град Варна – късното българско средновековие, средновековен павилион;
19. Група за исторически възстановки Nokors от град Букурещ – Румъния – пресъздават живота през късното средновековие;
20. Петя Крушева от град Пловдив – средновековна храна, презентации и дегустация;
21. Иван Рендаков от град Пловдив – средновековни накити и бижута;
22. Любомир Милинов от град София – средновековна медовина;
23. Надежда Николова от град Шумен – средновековни костюми и накити;
24. Христилина Христова от град Шумен и Румянка Николова от град Варна – плъстене и изделия от плъстена вълна;
25. Петър Петров – Петроний от град Варна – монетосечене;
26. Емил Маринов от град Шумен – металопластика;
27. Ивайло Енев от град Русе – средновековно въоръжение – студено коване;
28. Пенко Цанков от град Варна – средновековни занаяти;
29. Виктория Денева и Денислав Денев от град Силистра – дърворезба и ножарство;
30. Ценко Здравков от град Шумен – дървообработка;
31. Танцов ансамбъл при Народно читалище град Плиска;
32. Танцов ансамбъл при Народно читалище „Христо Ботев” град Нови Пазар;
33. Гайдари при Народно читалище „Христо Ботев” град Нови Пазар.

Конкурс "Танцуваща планета"
2019-06-01 09:00 - 19:00 | Делта Планет Варна, бул. Сливница 185, Varna, 9000, Bulgaria
Национален конкурс за класически, съвременни и характерни танци.

Варна Лит
2019-05-29 08:00 - 2019-06-01 17:00 | Варна, Из Варна, Варна, 9000, Bulgaria
„Варна Лит” е литературен фестивал, който се проведе за пръв път във Варна през 2017 г. и беше с акцент върху детско-юношеската публика и детското четене. Литературата “влезе” в класните стаи на близо 50 училища и извънкласни школи не просто като задължителен предмет за изучаване, а със своите най-различни лица — тези на най-добрите автори на съвременна детска и младежка литература, на документални книги за деца и юноши, художници, илюстратори, комикс и графити-артисти, блогъри; както дебютанти, така и наложени писатели „за възрастни”, опитали перото си и за най-млади читатели.
Учениците се срещнаха с любимите си автори и се забавляваха, преодолявайки бариери и предразсъдъци. Четенето е нещо хубаво и интересно — извън списъците със задължителна литература, извън рамкиращото „трябва” — то може да бъде както полезно, така и забавно.
“ВарнаЛит” създаде условия за разговор между поколения, насърчи разкриване и развитие на творческия потенциал у децата чрез срещи, работилници и артистични изяви. Фестивалът беше изключително топло приет от варненци и отлично отразен в националните медии.
И тази година основната програма ще представи съвременни чуждестранни и български автори с принос в популяризирането на четенето и литературата както сред деца и тийнейджъри, така и с цялостно културно значение. Срещите ще бъдат организирани в училища, библиотеки, галерии, музеи и различни алтернативни пространства. Съпътстващата програма ще включва дискусии, прожекции, работилници и концерти. Фестивалът се превърна в неотменима част от културната програма на града, разви се като ежегодно и очаквано събитие, привличащо във Варна най-големите имена в литературата и изкуствата, превръщайки всеки един от тях в приятел на града и културен “посланик”.

Темата на тазгодишното издание на фестивала е „Истории и история“. През 2019 г. изданието ще изненада посетителите си освен с първото връчване на Европейска литературна награда „Димитър Димов“, но и с разнообразна програма. Пред учениците на Варна е поставено ново предизвикателство – литературен конкурс „Големи и малки семейни истории“. За първа година във фестивала ще бъде включено и късометражно кино, а планираните работилници, пленери, срещи в класните стаи, постановки за малки и големи, както и концерт на плажа ще бъдат само малка част от външните събития, които ще дадат старта на едно незабравимо лято.
Всяка голяма история е изтъкана от множество малки. Но и най-малката история може да е голяма сама по себе си. А „Варна Лит“ 2019 г. е душата на историите, които трябва да бъдат продължени.
Сдружение „МЛФ ВарнаЛит” организира фестивала с подкрепата на Общински Фонд „Култура” на Община Варна, частни дарения и неправителствени организации, бизнес и др.
Негови учредители са: Захари Карабашлиев, Теодора Димова, Свилен Спасов, Даниела Цочева и Искра Урумова.

Формулата на Тео
2019-05-25 19:00 - 22:00 | Фестивален и Конгресен Център, бул. Сливница № 2, Варна, 9000, Bulgaria
Режисьор и сценарист: Николай Василев
Какво е важно за доброто образование? Трябва ли един успешен физик да познава поезията на Хьолдерлин? Може ли да се преподава търсенето на нравствения абсолют? А да се подарява най-ценният и скъп продукт днес? Или това е само Формулата на Тео? Един филм за Теодосий Теодосиев, който през последните 40 години се е отдал на мисията да създава таланти в областта на физиката. Учениците му обират медалите на всички олимпиади, а университети като Харвард и Принстън се състезават за тях. Затова го наричат „златният физик на България”. Ако Гърция си има Питагор и питагоровата теорема, то България има Тео, който е създател на уникален за света Метод за формиране на силов интелект.

Dreamcatcher Работилничка
2019-05-25 11:00 - 13:00 | The Social Teahouse, ул. Преслав 53, Varna, 9000, Bulgaria
Dreamcatcher Работилничка
Всеки един от нас сънува. Една трета от живота ни преминава в спане. Това са около 2100 дни.
Пет минути след края на съня, човек забравя 50% от съдържанието му, а след десет минути – до 90%.
Интерпретацията на сънищата се е отразила директно на индианската култура и духовните вярвания на племената, като се смята, че сънищата могат да се отразят на увереността, зрялостта, добротата, лоялността у човека.
Тази събота, заповядайте при нас, за да чуете вълнуващите легенди, какво символизират елементите, както и да изплетете своя капан за сънища, който да отнесете у дома.
Вход: 12 лв. записване чрез лично съобщение на страницата
Всички материали са осигурени.
Работилницата е подходяща за деца на възраст между 6 и 12 г възраст, като за деца между 6 и 9 г. се препоръчва осигуряване на придружител.

Кулинарна работилница за Деца
2019-05-25 10:30 - 11:30 | Манджера, ул. Света Ирина 5, Варна, 9000, Bulgaria
Кулинарна работилница за Деца
В Съботната ни работилница на 25ти Май => ще се научим да приготвяме Пънчета от Лаваш, пълни с хрупкави зеленчуци. А за десерт включваме сладките и питателни банани = героите на нашия Бананов сплит 🙂 Споделете с приятели и доведете децата си, да се позабавляваме готвейки 🙂
=> Очакваме ви в Манджера. Запишете се до 18ч в петък.
При събрани под 5 деца, работилницата няма да се състои.
Кулинарните занятия се водят от специалист от Манджера за групи от 10 до 12 деца – след предварително записване.
За участие се заплаща сумата от 15.00 лева. В цената са включени продуктите за приготвяне. На всяко дете Манджера осигурява също готварска шапка и престилка.
С предварително записване на място, на телефон 052 913 300 или през facebook.com/mangera.bg. Присъствието на родители не е задължително.
Адрес за провеждане на работилницата: Манджера, гр.Варна, ул.Света Ирина No.5
Разгледайте снимки от предишни работилници на следния линк: https://www.facebook.com/pg/mangera.bg/photos/?tab=album&album_id=2242458679324766

Най-сладкият ден
2019-05-25 10:00 - 21:00 | Вход Морска Градина, Вход на морска градина, Varna, Primorski, 9002, Bulgaria
„Най-сладкият ден“ е детски и младежки културен форум. На 25 май 2019 г. празничната фиеста отбелязва своето 10-то юбилейно издание. Инициативата се провежда ежегодно и е едно от най-очакваните и най-посещавани обществени събития за деца и младежи, в град Варна.
Уникалната публична проява представя изкуството на множество творчески работилници, клоуни, фокусници и артисти, а в целодневен концерт на открита сцена своя талант демонстрират варненските училища, читалища, арт-клубове, вокални формации, танцови и музикални школи и индивидуални изпълнители.
Инициативата привлича многохилядна публика, която се радва на многобройни предметни награди, торти, шоколадови изненади, сладоледи и други сладки изкушения, спечелени в провеждащите се през целия ден забавни състезания, игри и томболи. Формата предоставя възможност за презентации на партньорски компании и организации.
Целодневната посещаемост на събитието надхвърля 15 000 души.

Изложба "Историческо величие" - Варна
2019-05-20 10:00 - 2019-05-26 22:00 | Галерия Графит, 65 Knyaz Boris I Blvd., Varna, Bulgaria
Историята не е просто минало, тя е жива и е неизчерпаем източник на вдъхновение. Смелостта, силата и героизмът проявени някога оставят вечно послание на всички нас – че ние сме героите на нашето време и от нас зависи какъв личен пример ще дадем и какво ще оставим след себе си.
Затова създадохме изложбата „Историческо величие“. За да си припомним кои сме, каква е историята ни и на какъв род сме наследници.
Какво ви очаква – над 40 картини запечатали могъществото на редица исторически събития и личности. Експонати идентични с Боровското и Панагюрско съкровище, както и статуетки на велики български владетели. Лекции и демонстрации, които ще ни пренесат в далечни времена и ще ни доближат все повече до величието на българската история.
Изложба „Историческо величие“ ще се проведе от 20-ти до 26-ти май, всеки ден от 10:00 ч. до 21:00 ч. в град Варна, галерия „Графити“ на бул. „Княз Борис I“ 65.
Лекциите и демонстрациите ще са както следва:
20-ти май 2019 г., 19:00 ч. – „Костюмната традиция при древните българи”
Какви дрехи е носел Кан Кубрат в ежедневието си? Какви бижута е носела неговата царица? Заповядайте да се потопите в модните тенденции на създателите на България. Ще имате възможност и да пробвате как ви стоят някои от моделите.
21-ти май 2019 г., 19:00 ч. – “Непобедимият български лък”
По време на занятието ще се запознаете с технологията на изработване на сложно съставен двойно рефлексен лък, правилата за неговото съхранение и различни техники за стрелба с него. В края на лекцията, гостите ще имат възможността да усетят древното могъщество на нашия народ, като се изправят с лък в ръка срещу мишената.
22-ри май 2019 г., 19:00 ч. – „Въоръжението на един тракийски воин“
Как е бил въоръжен Спартак докато е водил смелото тракийско племе Меди? С какви доспехи се е изправил цар Телеф в прочутата битка с Ахил? Как е изглеждала всяващата страхопочитание у римляните тракийска ромфея? Тези и много други неща ще научите по време на този незабравим и образователен атракцион.
23-ти май 2019 г., 19:00 ч., – „Средновековно разстилище – демонстрация на войнски умения от епохата“
Средновековието е известно със смелите си воини. Българите са отекнали през вековете на историята като едни от най-безстрашните от тях. Заповядайте да се запознаете с войнските традици на древните българи и техният начин да отстояват свободата си.
24-ти май 2019 г., 19:00 ч. – „Смелостта на сабята и силата на меча“
Ще разберете каква е разликата между сабя и меч, какви са особеностите на българските версии на тези благородни оръжия и как древните българи са боравели с тях. Най-смелите от гостите на събитието ще имат възможност да положат в десницата си някое от тези великолепни оръжия и с щит в другата ръка да се потопят в атмосферата на средновековната бойна обстановка.
25-ти май 2019 г., 19:00 ч. – „Древните ритуали на траките и значението на виното в тракийската култура“
Кой е бил Дионис-Загрей? Кои са били Зелас и Орфей? По време на този неповторим спектакъл ще разберете много интересни неща за великият и мистичен народ на траките и ще се потопите в демонстрация на ритуално пиене на вино със златни и сребърни съкровища от епохата.
26-ти май 2019 г., 19:00 ч. – “Конят и соколът в живота на българите”
Представяте ли си животът и прехраната ви да зависят от качествата и уменията на някое животно? При древните ни прадеди това често е било точно така. На тази лекция ще научите повече за ролята на коня и сокола в животът на българите. Ще имате възможността да видите истински български ловен сокол, а ако съберете смелост – дори да го подържите в ръката си и да усетите силата на тази могъща птица.
Билет за деца до 7 години – безплатно;
Билет за деца от 7 до 18 години – 5 лв;
Билет за възрастни – 10 лв;
Билет, закупен до 18-ти май е на половин цена, съответно 5 лв за възрастен и 2,5 лв за деца от 7 до 18 години.
Билети можете да поръчате на лично съобщение на страницата на „Историческо изкуство“ или на телефон 0877 508392

Състезание за откриване на математически таланти Материка 2019
2019-05-19 10:00 - 11:00 | Материка, ул. Мария Луиза 28, Варна, 9000, Bulgaria
На 19.05. 2019 година ще се проведе петото издание на специалното състезание за откриване на математически таланти „ Материка “ за ученици от 1 до 4 клас през учената 2019 / 2020 година.
Това част от редица събития, създадени от „Материка“ в подкрепа на таланта, креативността и вдъхновението на децата.
I. Цели на състезанието :
• Да предостави възможност за изява на всички деца, които обичат математиката
• Да провокира креативното мислене при решаване на приложни математически задачи
• Да създаде подходяща спокойна и подкрепяща среда за изява на творческото мислене при решаване на специфични математически задачи
• Да открие талантливи и даровити деца в областта на математиката
• Да предложи адекватна и специализирана подготовка в бъдеще и подкрепа за развитие на таланта на всяко дете, което има изявен интерес към математиката
II. Формат на състезанието
Състезанието е с продължителност 60 мин . Задачите са подбрани в съответствие с материала, който е усвоен в училище на съответното ниво в съответния клас. Бланката за всеки клас съдържа 11 задачи . Подбрани са 6 задачи от тестови характер с избираем отговори, 4 задачи със свободен отговор и една с подробно описване на решението. Задачите са подготвени от колектив от действащи учители по математика и в начална степен от Варненските и Софийски училища .
III. Регламент на състезанието
1. Условия за участие
• Всички ученици от 1 до 4 клас през учебната 2019 / 2020 година
• Заплатена такса за участие в размер на 11 лв в офиса на Центъра
Тази година Управителния съвет взе решение сумата, събрана от таксите на състезанието да бъде предоставена за развитие на Академията за състезателна математика с методите сугестопедия и обучение чрез преживяване. Даваме даде специална отстъпка на всички участници в състезанието, които искат да участват и лятната Академия за състезателна математика .
СУГЕСТОПЕДИЧНИТЕ ЛЕТНИ ШКОЛИ се провеждат за първи път във Варна и България, като с метода Сугестопедия се възприема с лекота многократно увеличен материал, без умора и с много дидактически игри и забавления. Школата е с продължителност 2 седмици, всеки ден по 3 уч.ч или общо 27 уч.ч. След приключване на школата децата ще са получили много нови знания за решаване на състезателни задачи от различни теми.
2. Дата и място на провеждане
• Състезанието ще се проведе в събота 19. 05. 2018 година. от 10.00 – 11.00 ч
При запълване на местата от 10.00 , следващите участници ще се явят от 11.30 – 12.30 часа . Часът на явяване се определя в деня на получаване на състезателен номер.
• място : Зала „Галатея“, хотел „Димят “
За информациея:
www.materika.bg , тел. 052 82 82 28 ; 0887 92 57 57
3. Регистрация и записване
• регистрацията и записването е в офиса на „Материка
• От 24.04. до 18.05 . от 8.30 до 20. 00 ч можете да внесете таксата в „Материка“ и да получите състезателен номер
4. Необходими документи в деня на състезанието
• състезателен номер
• лична карта на участниците от 1- 4 клас
5. Организация в деня на състезанието
• Нека децата бъдат 15 мин преди започването в залата
• Всяко дете ще бъде придружено до своето място от квестора на „Материка“
• Децата ще бъдат настанени в залите според състезателните си номера
• В една зала ще има ученици от 1 до 4 класове
• След приключване на работата всяко дете може да изчака своите родители във фоайето на хотела
6. Обявяване на резултатите и награждаване :
• резултатите ще бъдат обявени на 29.05. 2018 на страницата на „Материка“ – www.materika.bg
• Получаването на Удостоверенията за участие, наградите за първо, второ и трето място и Специалната награда „МАТЕРИКА“ на призьорите за 1, 2, 3 или 4 клас ще бъде в „Материка“
• Предвидени са Удостоверения за всички участници
• Предвидени са медали на първо , второ и трето място за всеки клас , както и предметни награди за всяко място
• за 1 място –Златен медал и Специалната награда на „Материка“
• за 2 място – Сребърен медал и предметна награда
• за 3 място – Бронзов медал и предметна награда
Линк към страницата ни с пълната информация :
http://www.materika.bg/index.php/blog-news
7. Задачите, резултатите, наградените ученици и допълнителна информация относно състезанието, можете да получите на:
• страницата на „Материка“ – www.materika.bg
• fb – www.facebook.bg/MATERIKA.edu
Очакваме ви, за да творим заедно!

Нощ на Музеите и Галериите
2019-05-17 08:30 - 2019-05-18 23:59
Фестивалът „Нощ на Музеите и Галериите“ ще се проведе за четвърти път във Варна на 17 и 18 май 2019г.
Списанието за градска култура „Ти си Варна”, в партньорство с ръководителите на варненските музеи и галерии ще организира второто издание на „Нощта” в нашия град. В инициативата ще се включат музеи, голяма част от галериите, творчески пространства, заведения.

МУЗЕИ

Аквариум – Варна
бул. Приморски № 4 /Морска градина/
17.05.2019 г – петък
17:00 – 19:00 ч – Вход: Свободен
18.05.2019 г – събота
17:00 – 23:00 ч – Вход: Свободен
Постоянна експозиция

Аладжа манастир
Природен парк „Златни пясъци”
18.05.2019 г – събота
10:00 – 21:00 ч – Вход: Свободен

Археологически музей
бул.”Мария Луиза” № 41
18.05.2019 г – събота
10:00 – 17:00 ч – Вход: Свободен
Постоянна експозиция.

Авиокосмически музей и Планетариум
К.К. Камчия, община Аврен.
18.05.2019 г. – събота
9:30 – 17:00 ч – Вход: Свободен
Часове за посещение – 9,30/ 11,00 / 12,30 / 14,00 / 15,30

Военноморски музей
бул.”Приморски” № 2
18.05.2019 г – събота
18.00 – 24.00 ч – Вход: Свободен
18.00 ч – Обявяване на резултатите и награждаване на победителите от конкурса за историческо есе, организиран от Военноморския музей и командването на Военноморските сили по повод 140 години от създаването на ВМС;
18.00 – 19.00 ч – Концерт на Представителния духов оркестър на Военноморските сили;
18.00 – 22.00 ч. – Топовни салюти и „Училище за моряци“ с Клуб „Миноносец „Дръзки” – Варна ;
18.00 – 24.00 ч. – Временна изложба „Орденът „За храброст” в държавните и воински традиции”;
21.30 – 22.30 ч. „Мореплавателят, който сбъдна мечтата си” – документален филм за ветроходеца д-р Васил Куртев, трикратен носител на Златен глобус ”Кор Кароли”, извършил околосветска обиколка с яхта „Одесос” /2015-2017г./.

Кораб-музей „Дръзки”
18:00 – 23.30 ч. – Вход: Свободен

Етнографски музей
ул.”Панагюрище” № 22
18.05.2019 г – събота
18:00 – 22:00 ч – Вход: Свободен
19:30 – 20:45 ч – Концерт на NADINA
Изложба „Добре ми дошъл бял и червен Великден”
Постоянна експозиция

Музей по история на медицината
ул.Параскева Николау № 7
18.05.2019 г – събота
18:00 – 22:30 ч – Вход: Свободен
18:30 ч – Изпълнение на фолклорен ансамбъл на МУ-Варна
19:00 ч – Демонстрация – атрактивни химични експерименти
19:30 ч – Прожекция на филм „135 години Варненско медицинско дружество“
20:00 ч – Прожекция на филм на БНТ 2 от рубриката „10 000“ крачки.
Постоянна експозиция

Етнографски център „Роден край”
с.Тополи, ул.Георги Градев №19
18.05.2019 – събота
10:00 – 20:00 ч – Вход: Свободен
Постоянна експозиция кукли от текстил и дърво, народни носии, шевици.

Къща-музей „Георги Велчев”
ул.”Ген.Радко Димитриев” № 8
17.05.2019 г – петък
10:00 – 18:00 ч – Вход: Свободен
18.05.2019 г – събота
10:00 – 18:00 ч – Вход: Свободен
Ателие Георги Велчев
Изложба „3К” – обекти, фотография и видеоарт на АЛЕКСАНДЪР КРЪСТЕВ, ГЕОРГИ КРЪСТЕВ и ЦВЕТАН КРЪСТЕВ
Художествен музей
Постоянна експозиция

Музей за Нова история на Варна
ул.”8-ми ноември” № 3
18.05.2019 г – събота
10:00 – 22:00 ч – Вход: Свободен
Постоянна експозиция: Представяне на развитието на Варна и емблематични сгради на града от Освобождението до 1944 г.
Изложба: „Из улиците на Варна“ (1900-1940 г.)
19:00 ч – „Карин дом” представя „Дипломат и градинар” – мемоарите на Иван Станчов – баща.
20:00 – 21:30 ч – Концерт на група „Зора”

Музей на Възраждането
ул.”Л.Заменхоф” № 21
18.05.2019 г – събота
10:00 – 22:00 ч – Вход: Свободен
19:00 ч. – Лекция на тема „Българско бойно и военно облекло, въоръжение и знамена от ср. на ХІХ до нач. ХХ век, представена от сдружение „Хайдути и НД „Традиция“ – Осми пехотен приморски полк – Варна и свободните реконструктори Людмил Игнатиев и Христо Рофетов.
Изложба „Варненците, които градиха държавността“
Изложба „Иван Тодоров Драсов – поборник, общественик и строител на нова България“ – РИМ – Ловеч

Музей на Куклите
Ул. Шейново № 5
17.05.2019 г – петък
10:00 – 17:00 ч – Вход: Свободен
Постоянна експозиция
18.05.2019 г – събота
18:00 – 22:00 ч – Вход: Свободен
Постоянна експозиция, беседа от 20:00 ч.
Театър в сенки (периодични демонстрации)

Музей на стъклото
гр. Белослав, Цех 4 на Белопал АД
18.05.2019 г – събота
10:00 – 16:00 ч – Вход: Свободен
Демонстрации на живо, постоянна експозиция.

Природонаучен музей
Приморски парк
18.05.2019 г. – събота
10.00 –20.00 ч. – Вход: Свободен
Постоянна експозиция

НАОП ”Николай Коперник”
Приморски парк № 4
16.05.2019 г. – четвъртък
10:30 – 12:30 – Наблюдение на Слънцето
17 май 2019 – петък
11:00 – 17:30 ч – Вход: Свободен
11:00 – 11:45 – Космическо пътешествие за деца от 5 до 11 години
17:00 – 18:00 – Обзорна лекция „Слънчева система“

Парк-музей на бойната дружба – 1444 г „Владислав Варненчик”
бул.”Януш Хунияди” № 55
18.05.2019 г. – събота
18.00 –24.00 ч. – Вход: Свободен
18:00 ч – Откриване на изложба по повод 595 години от рождението на крал Владислав Варненчик
Постоянна експозиция.
*Фестивален автобус ще свързва Парк-музея с Военноморския музей. Автобусът тръгва от Парк-музея в 18.00, 19.00, 20.00, 21.00, 22.00 и 23.00 ч
От Военноморския музей тръгва в 18.30, 19.30, 20.30, 21.30, 22.30, 23.30 ч
Автобусът ще се движи по бул.“Сливница“ в посока Парк-музея и по бул.“Владислав Варненичик“ в посока Военноморския музей.

Комплекс „Римски терми”
ул.”Сан Стефано”/ул.”Хан Крум”
18.05.2019 г – събота
10:00 – 19:00 ч – Вход: Свободен

Музей „Стара Варна“
ул.Цар Калоян № 5
18.05.2019 г
18:00 – 24:00 ч – Вход: Свободен
Постоянна експозиция

Музей за история на образованието на зрително затруднените в България
кв. Аспарухово, местност „Вилите“, СУУНЗ „Проф. д-р Иван Шишманов“
18.05.2019 г. – събота
13:00 – 18:00 – Вход: Свободен
Кратка разходка из училището
15.00 ч – Отборни състезания по шахмат и шоудан

Комплекс Побити камъни
Път І 1-2
18.05.2019 г
10:00 – 18:00 ч – Вход: Свободен

Прабългарско селище ФАНАГОРИЯ
кв.Аспарухово, Аспарухов парк
18.05.2019 г
16:00 – 20:00 ч – Вход: Свободен
Демонстрация на занаяти

ГАЛЕРИИ

Галерия Арт Маркони
ул.„Охрид“22
17.05.2019 г. – петък
18:00 – 21:00 ч
Отворено студио с Антони Гюров
„Шаржът” – работилница за скулптура/шамот/ и рисунка
18.05.2019 г. – събота
18:00 – 21:00 ч
18:00 ч – Представяне на сборник стихове „Небето не понася лично местоимение” – Радослав Коцев / Даро /
19:00 ч – Откриване на изложба акварел „Светлини и отражения” на Радослав Коцев /Даро/

Галерия ЕВЕЛИН
ул.Шипка №14
17 и 18.05.2019 г – петък и събота
12:00 – 22:00 ч
Презентация и демонстрация на тема „Видове техники в живописта”.
Работилница с посетителите за рисуване на живо.

Галерия Инхом
Морска градина, Салтанат 456/ до Делфинариума
18.05.2019 г – събота
18:00 – 21:00 ч
Изложба на Белославските майстори – сувенири от стъкло.

Галерия Ларго
ул.”Хан Крум” № 8
17.05.2019 г – петък
10:00 – 21:00 ч
19:00 ч – Откриване на самостоятелна изложба – живопис на Илия Желев – „I ♥ New York”
18.05.2019 г
10:00 – 22:00 ч
Зала 1 – Самостоятелна изложба – живопис на Илия Желев: „I ♥ New York”
Среща с художника Илия Желев и игра с публиката „Сглоби картина“ с много награди
Зала 2 – Сборна изложба – живопис, графика и скулптура „От депото на галерия Ларго“

Арт Галерия Папийон
ул.”Драгоман” № 12
17.05.2019 – петък
10:00 – 21:00 ч
19:00 ч – Представяне на книгата „Формулата на здравето“ на Валентин Грандев
Изложба на Живко Мутафчиев „Романтичните видения на един бонвиван“
18.05.2019 – събота
10:00 – 22:30 ч
19:00 ч – Представяне на книгата „Рай за птици“ на Владимир Стоянов
Владимир Стоянов – стихове и музика
Александър Телалим – илюстрации

Галерия Тереза Зиковска
ул. Воден № 25
17.05.2019 г – петък
18:00 – 22:00 ч
20:00 ч – Откриване на изложба „Градината на Изкушенията” – Аделина Попнеделева и ученици
18.05.2019 г – събота
12:00 – 23:00 ч
Изложба „Градината на Изкушенията” – среща с част от авторите

Галерия ФОТОСИНТЕЗИС
бул. Княз Борис № 64
17.05.2019 г – петък
17:00 – 20:30 ч
19:30 ч – Откриване на фото изложба „Събота сутрин, -2С, усещат се като -7С” на Кирил Станоев
18.05.2019 г – събота
10:00 – 22:00 ч
Фото изложба „Събота сутрин, -2С, усещат се като -7С” на Кирил Станоев

Комплекс Морско Казино
Приморски парк
17.05.2019 г – петък
18:00 – 24:00 ч
18:00 ч – Откриване на изложба „В това време на едно друго място/ Сто години чешки комикс“.
18.05.2019 г – събота
10:00 – 24:00 ч
Изложба „В това време на едно друго място/ Сто години чешки комикс“

CUBO Art Gallery
ул.Цар Калоян №1
17 и 18.05.2019 г – петък и събота
18:00 – 24:00 ч
Изложба на Кирил Петров, Петьо Маринов, Дарин Лазаров – Ултравиолетови картини, живопис, графика и скулптура

Градска галерия Борис Георгиев
ул.”Л.Каравелов” № 1
17.05.2019 г – петък
10:00 – 18:00 ч – вход свободен
18.05.2019 г – събота
10:00 – 22:00 ч – вход свободен
ИЗЛОЖБИ:
Борис Георгиев от Варна /1888 – 1962/ – живопис, рисунки, фотографии и документи на големия художник
II ЕТАЖ – ЗАЛА 11
Постоянна експозиция от Фонда на Градска художествена галерия „Борис Георгиев“ – Варна
II Етаж – зали 8, 9, 10, 12, 13, 14
За малките посетители в галерията, постоянната колекция е представена със забавни познавателни игри, част от СЕМЕЙНАТА ПРОГРАМА на ГХГ- Варна, създадена в партньорство с Британския съвет и Британското посолство в България.
Колекция от 8 портрета на делегати участвали в подписването на Вестфалския мирен договор от фламандския художник Анселм Ван Хуле 1601-1674
II ЕТАЖ
Постоянна експозиция от съверменно изкуство
III ЕТАЖ
„ТЕ ПРАВЯТ КАКВОТО СИ ИСКАТ” – изложба съвременно изкуство на млади и утвърдени автори от България , Германия, САЩ, Англия и др.
I етаж – зали 2, 3, 4, 6, 7
СЪБИТИЯ:
18.05.2019
19:00 ч. – Концертна зала
„Малко от Малко”
Спектакъл по разкази на Людмил Станев,
участват: Милена Кънева, Петър Желев

Галерия „Жар птица”
ул.”Шипка” 13
17 и 18.05.2019 г – петък и събота
12:00 – 24:00 ч
Колекция на картини от фонда на галерията на художника Йордан Денев

ТВОРЧЕСКИ ПРОСТРАНСТВА

Арт салон на Радио Варна
бул.”Приморски” № 22
17.05.2019 г – петък
17:00 – 22:00 ч
18:30 ч – Откриване на фото изложба „Подводният свят на Черно Море” – автор Тодор Димитров
19:00 ч – Стъклен куб – Откриване на изложба „LIGHTBOX” на студенти от ТУ – Варна
18.05.2019 г – събота
17:00 – 22:00 ч
Изложба„Подводният свят на Черно Море”
Изложба„С обич към Изтока” с автор проф. Александър Федотов
Изложба „LIGHTBOX”
20:00 ч – Концерт на Камерен оркестър на варненските учители „Анима”
Вход: Свободен

Арт На Тъмно Зона
ул.”Стефан Стамболов” № 2
17.05.2019 г – петък
20:00 – 22:00 ч
20:00 ч – Откриване на изложба ”Улица” – Street Art & Graffiti – Дамян Николов
18.05.2019 г – събота
11:00 – 22:00 ч
Изложба ”Улица” – Street Art & Graffiti – Дамян Николов

Библейски център – Варна
ул.”Софроний Врачански” № 6
17 и 18.05.2019 г – петък и събота
13:00 – 24:00 ч
Изложба “Библията – от нейното възникване до днес“
Демонстрации на Гутенберговата печатна преса на живо.

Държавен архив – Варна
ул.“Преслав“52
18.05.2019 г – събота
17:00 – 22:30 ч – Вход:Свободен
Постоянна изложба „Дейността на Държавен архив“
Отворени врати на Хранилището.
За първи път!
Експозиция на лични документи и снимки на историческа личност от град Варна.

Градска библиотека П.Славейков
бул.”Сливница” 34
17.05.2019 г – петък
18:00 – 21:00 ч – Вход: Свободен
18.00 – 19.00 ч.
Искра Урумова и нейната трилогия “Откраднато”, “Обречено” и “Опазено”
19.00 – 20.00 ч.
Георги Генчев. “Епизодично надничане в портретния свят на Карло Албрехт – Германецът. Размисли над стария му албум.”
20.00 – 21.00
Светът на старата варненска преса

ДГ №30 „Синчец“
кв. Младост, до бл. 117
17.05.2018 г – петък
16:00 – 18:00 ч
Изложба „Мои буквички вълшебни“– изложба рисунки и колажи на възпитаници на детската градина

Учебно-творчески център „Пламък“
ул. „Мусала“6
17.05.2019 г – петък
18:30 – 20:00 ч
18:30 ч – Откриване на годишната изложба на малките художници от Арт академия „Пламък“
18.05.2019 г – събота
10:30 – 14:30 ч
10:30 ч – Детски хепънинг в „Пламък“ – рисуване и танц на живо

Студио ДЗЕВ
ул. Княз Александър Батенберг № 8
17 и 18.05.2019 г – петък и събота
15:00 – 23:00 ч
Работилница на открито:
Тъкане на „Канатица” – символ на дълголетието и вечния живот. Демонстрации и уроци за посетителите.

Частно основно училище „Феникс”
ул.”Воден” 22
18.05.2019 г – събота
12.00 – 24.00 ч
Изложба „Тъкани котленски килими”
Работилница – Запознаване, пластене и тъкане на котленски килими

Франкофонски център / Френски културен институт
ул.”Преслав” № 69 / вход от ул.”Асен Златаров”
17.05.2019 г – петък
18:00 – 22.00 ч
19:00 ч – TATRATEA представя: Юлия Милева – концерт на флейта, съвременни и класически произведения.
21:00 – 22:00 ч – Лятно Кино в задния двор – прожекции на френски анимационни и късометражни филми
18.05.2019 г – събота
18:00 – 22.00 ч
19:00 ч – TATRATEA представя: Acoustic Jazz Duo – Джаз в задния двор
21:00 – 22:00 ч – Лятно Кино в задния двор – прожекции на френски анимационни и късометражни филми

ХАЛЕ 3
бул. Христо Ботев № 3
17.05.2019 г – петък
20:30 – 24:00 ч
20:30 ч – Откриване на изложба „10 години Хале 3” – фото, видео, тениски и скейт дъски.
18.05.2019 г – събота
16:00 – 24:00 ч
Изложба „10 години Хале 3” – фото, видео, тениски и скейт дъски.

Contemporary space
ул.”Марко Балабанов” № 23
17 и 18.05.2019 г – петък и събота
12:00 – 22:00 ч
Изложба живопис „ТИХИ БУНТОВЕ” на Антон Терзиев

ROCK SCHOOL
ул.Тодор Влайков 27
17 и 18.05.2019 г – петък и събота
20:00 – 24:00 ч
Вход: Свободен
Музикални демонстрации, тематични работилници.

Tina Art Shop
yл.Васил Друмев 25
18.05.2019 г – събота
12:00 – 20:00 ч
14:00 ч – Откриване на изложба “Усещане за пролет“на Даниел Йорданов-Алберчи

Арт галерия „Наири“
ул. Панагюрище 4
18.05.2019 г – събота
10:00 – 23:00 ч
Изложба на авторски бижута на Грагат Айрапетян – Грант и Вари Айрапетян.
Работилница и демонстрации.

Aрт Ателие ’’Little fairy shop”
ул. Панагюрище 18
17.05.2019 г – петък
10:00 – 19:00 ч
18.00 ч – Дискусия – Всичко за текстила, естествените и изкуствените материи, с какво се обличаме.
18.05.2019 г – събота
18:00 ч – Поетичен рецитал – „Нощ в рими” с Ясен Панев

Книжарница „Пи Букс”
ул.Бдин №1 ¾
18.05.2019 г – събота
10:00 – 23:00 ч
Изложба на Теменуга Станчева
18:00 ч – Представяне на книгата „Внезапно сбогуване” и среща с автора Ангел Ангелов

Социалната чайна
ул.“Преслав“ № 53
18.05.2019 г
Чайната празнува Рожден ден!
20.00 ч – Концерт на Мирян Костадинов – MIRY
21.30 – 24.00 ч – Посрещане на участниците във Фестивалната игра.

Vinyl Home – магазин за грамофонни плочи
бул.”Княз Борис” № 28
18.05.2019 г – събота
12.00 – 23.00 ч
Изложба на редки грамофонни плочи посветени на Варна.

Народно читалище „Просвета – 1927“
кв.Аспарухово,ул.“Народни будители“ № 1
Галерия „Аспарухово Арт“
16.05.2019 г – четвъртък

19.00 ч – Откриване изложба „Обща експозиция известни български живописци и скулптури“

17.05.2019 г – петък

8:30 – 21:00 ч

Изложба „Презгранично пътуване с книгата през времето“
Изложба „Обща експозиция известни български живописци и скулптури“

18.05.2019 г – събота

9:00 – 13:00 ч

Изложба „Презгранично пътуване с книгата през времето“
Изложба „Обща експозиция известни български живописци и скулптури“

Yo – Ho – Hostel
ул.”Русе” № 23
17.05.2019 г – петък
18:00 – 23:00 ч
18:00 ч – Представяне на книгата „Архитект Камен Горанов“ и откриване на изложбата „Животът на един архитект в музея“
18.05.2019 г – събота
18:00 – 23:00 ч
Изложба „Животът на един архитект в музея”

Източник: http://www.varnanight.bg/програма/

Благотворителна изложба – концерт „И аз съм българче“
2019-05-12 12:00 - 13:30 | Фестивален и Конгресен Център, бул. Сливница № 2, Варна, 9000, Bulgaria
Школа по изкуства „Магия 7“ – град Варна организира 16-та благотворителна изложба – концерт „И аз съм българче“.
Събират се средства в полза на Център за настаняване от семеен тип за деца и младежи – гр. Варна, ж.к. „Владислав Варненчик, бул. Константин Фружин 42. Събитието е под патронажа на кмета“ на община Варна господин Иван Портних.
В концерта участват деца танцьори към Школа по изкуства „Магия 7“. Гостува Детски хор „Ангели“ при храм „Св. Атанасий“ – гр. Варна с диригент Евгения Григорова. Водещ е Светлана Жечева – Ефендулова.
В изложбата ще бъдат експонирани работи на деца художници към Школа по изкуства „Магия 7“.
Изложбата – концерт ще се състои на 12 май 2019 година, от 12 часа в зала 1 на Фестивален и конгресен център.

Работилница за научни експерименти
2019-05-12 10:00 - 2019-05-19 12:00 | Международно Монтесори училище, ул. Братя Шкорпил 26, Варна, Bulgaria
➡ За първи път във Варна: научна работилница за ученици през цялата година!
Как се разпространява светлината, забавни опити с вода, времето в бутилка, защо небето е синьо, защо изгревът и залезът са червени, огледала и въртяща симетрия…и още и още от света на науката. Защото както казва американският астрофизик Нийл деГрас Тайсън „Често родители ме питат; Как да запаля децата си по науката? Те вече са запалени по науката, не се притеснявайте за децата!“.
Работилницата за забавни експерименти и задачи предлага интересни и познавателни занятия по природни науки и математика за деца от 1-ви до 6-ти клас.
📍 Сградата на Международно училище Guidepost Montessori на ул. „Параскева Николау“ № 4
🗓12 май : Плаване на телата и плаващи рисунки“
⏰ 9:00ч. 7-8 годишни
⏰ 11:00ч. 9-11 годишни
https://www.youtube.com/watch?v=T9kS4y0o80E
🗓19 май “ Как да „усучем“ светлината и да си направим светлинна мозайка“.
⏰ 9:00ч. 7-8 годишни
⏰ 11:00ч. 9-11 годишни
https://www.youtube.com/watch?v=zHiOQ7RqFCo
ПРЕДСТОЯЩИ ЛЕТНИ МОДУЛИ !
✔ 12 лв. на занятие
👨🏫 Две групи от по десет деца по възраст 7-8 години и 9-11 години.
Записвания на тел. 0895031121 или https://forms.gle/Vd1YUBmP5JdSWhPx9
За нас:
Научно-образователен център STEAM
Ние сме екип от учители, университетски преподаватели, представители на местната образователна власт, бизнеса и младежки организации, обединени от идеята за осъществяване и популяризиране на идеите на STEAM образованието.
STEAM е абревиатура на съчетанието: наука, технология, инженерство, изкуства и математика.
STEAM / Science, Technology, Engineering, Arts, Mathematics/
ЗАЩО STEAM ОБРАЗОВАНИЕ
Иновациите са тясно свързани с науката и технологиите, инженерството и математиката.
Изкуствата и дизайнът са на път да трансформират съвременната икономика, така както науката и технологиите са направили това през миналия век.

Денят на Scratch
2019-05-12 10:00 - 15:00 | Юнашки салон, бул. Христо Ботев, Варна, 9000, Bulgaria
Международният Ден на Scratch ще се проведе във Варна на 1️⃣2️⃣ май, от 10.00 ч. в Юнашки Салон. Събитието е организирано от Община Варна, в партньорство с Варненски свободен университет „Черноризец Храбър“. Очаква се в Деня на Scratch да се включат над 150 варненски #ученици, #учители и #родители, които ще демонстрират #знания, умения и компетентности по програмиране и #STEM-проекти.
Scratch е среда за програмиране, в която се създават анимирани истории, интерактивни #игри и сценарии за #филми. Позволява на децата, докато се забавляват с изображения, звуци и анимация, лесно да усвоят принципите на визуалното програмиране. Scratch дава свобода за моделиране на различни обекти от околната среда, като по този начин обогатява културата на децата и развива творческото мислене и уменията за комуникация. От 2018 г. програмирането със Scratch е включено в учебниците за 3. клас по компютърно моделиране. По време на Деня на Scratch, родителите на третокласници ще могат да научат на място какви умения развива компютърно моделиране в училище или в извънкласните форми.
⚠️ 💻 ⚠️ Вече са обявени състезателните категории за Деня на Scratch, в които младите програмисти, техните преподаватели и родители могат да изпращат проекти от 29 април до 10 май 2019 г.
Категории ⏩ https://www.vfu.bg/scratchday2019.html
🏆🏆🏆 Авторите на най-добрите предложения ще получат награди и ще имат възможност да представят своите разработки в Юнашкия салон.
На 12 май за учениците от 3. и 4. клас е конкурсът за анимация, а от 3. от 7. клас – е състезанието за най-атрактивна компютърна игра. За учителите и обучителите е конкурсът за методически разработки, в който могат да се участват по темите „Визуално програмиране със Scratch“, „Изчислително мислене (Computational Thinking) и Scratch“, а също и с проекти „Scratch и STE(A)M“. Ученическите отбори ще се оценяват в конкурса „STE(A)M приятели“, а ако екипът включва дете и неговите родители, проектът им ще се състезава в „STE(A)M фамилия“.
📨 Екипът по компютърни науки на ВСУ „Черноризец Храбър“ е подготвил методически ресурси за учители, които ще предостави в Деня на Scratch.

Театър в куфар: Пепеляшка
2019-05-12 08:00 - 12:00 | The Social Teahouse, ул. Преслав 53, Varna, 9000, Bulgaria
Театър в куфар: Пепеляшка
Пепеляшка е популярна народна приказка, позната в множество варианти по цял свят в различни епохи и на различни континенти. Най-познатите днес варианти на тази приказка принадлежат на Шарл Перо (1697) и Братя Грим (1812).
В по-ранната версия – тази на Шарл Перо, Пепеляшка накрая прощава на злите си сестри, но какво ли точно ще се случи с Пепеляшка от „Театър в куфар“?
Ще разберете тази неделя, 12 май от 11.00 ч, на втория етаж, малко под покрива на Социалната чайна
За деца от 3 до 7 години
Вход:
Дете с родител 20 лв.
Самостоятелно дете 15 лв
Театърът завършва с малка работилничка за деца. За да можем да предвидим материали за всички деца, моля направете предварително записване на email: info@thesocialteahouse.bg, със заглавие #THEATER
Местата са ограничени, забавлението не е 🙂

Съботно четене - Какво разказваше чайникът
2019-05-11 16:30 - 17:30 | Pibooks, ул. Бдин 1, Varna, 9000, Bulgaria
Приказка от Светослав Минков

Мобилен Планетариум Астронет
2019-05-11 12:00 - 2019-05-12 17:00 | Делта Планет Варна, бул. Сливница 185, Varna, 9000, Bulgaria
Мобилен Планетариум Астронет
Космическо шоу за деца в Delta Planet Mall на:
11.05. /събота/ от 12:00 часа, 14:00 часа и 16:00 часа
12.05. /неделя/ от 12:00 часа, 14:00 часа и 16:00 часа
В рамките на 60 минути децата ще са част от един нов фестивал на науката за деца.
Щура лаборатория и Мобилен Планетариум Астронет ще зарадват всички любознателни дечица. Всяко дете ще получи НАУЧЕН ПОДАРЪК, който може да си вземе вкъщи.
Всички участници ще имат възможността да наблюдават Научно шоу с течен азот, ще хапнат вкусна изненада и ще се потопят във вълшебния свят на планетите и звездите.
Мобилната конструкция на Планетариума може да побере до 25 участника едновременно.
Филмите, които децата ще наблюдават, се прожектират на 360 градуса и създават усещане за пълно присъствие. Прожекциите са на тема „Космос и природа“ и със сигурност ще впечатлят малките любопитковци.
Поради огромния интерес Ви молим да запазете своето място предварително на телефон: 0885869029
На нашите забавни занятия ще докажем, че науката е нещо мнооого интересно!
Такса за участие: 15 лв
След урока ще можете да закупите научни епруветки за домашни експерименти на цена от 12 лв.

Варненците да живеят, да танцуват и да пеят
2019-05-11 11:00 - 18:00 | Екопарк Варна, к.к. Св. Константин и Елена, Варна, Bulgaria
Ние сме група представители и собственици на частни бизнеси в града ни. Освен варненци, ние сме преди всичко българи и желаем да пренесем народните си обичаи и традиции в богатия културен календар на нашия град. Целта на това начинание е създаването на по-силно чувство за принадлежност и съпричастност към съгражданите ни.
Ето защо имаме намерение да организираме 3 ежегодни варненски веселия под общ надслов:
„Варненците да живеят,да танцуват и да пеят,
в народни носии“
Градско тържество извън града!
Екопарк „Св. Константин и Елена“
1. 11 Maй-Гергьовден мина! Лято се брои!
2. 10 Август – Иде Празникът на Варна! Нашият празник!
3. 26 Октомври – Димитровден – Зима иде!
